

PROSPECTUL MEDICAMENTULUI DE UZ VETERINAR
CALFOSTAR

Citiţi cu atenţie şi în întregime acest prospect înainte de a începe să utilizaţi acest medicament de uz veterinar deoarece conţine informaţii importante pentru dumneavoastră. 

· Păstraţi acest prospect. S-ar putea să fie necesar să-l recitiţi.
· Dacă aveţi orice întrebări suplimentare, adresaţi-vă medicului veterinar sau farmacistului.  
· Dacă s-au manifestat orice reacţii adverse, adresaţi-vă medicului veterinar, farmacistului veterinar sau Agenției Naționale pentru Siguranța Alimentelor
· Acestea includ orice posibile reacţii adverse nemenţionate în acest prospect. 

1. DENUMIREA ȘI ADRESA DEȚINĂTORULUI CERTIFICATULUI DE ÎNREGISTRARE ȘI ALE PRODUCĂTORULUI/FABRICANTULUI RESPONSABIL PENTRU ELIBERAREA SERIILOR MEDICAMENTULUI DE UZ VETERINAR
Întreprinderea Particulară „OLKAR-AgroZooVet-Service”
str. Eroilor Maidanului (Lenin), 272B, or. Șargorod, reg. Vinița, 23500, Ucraina 

2. DENUMIREA MEDICAMENTULUI DE UZ VETERINAR, CONCENTRAȚIA ȘI FORMA FARMACEUTICĂ ALE ACESTUIA
100 ml de preparat conține substanțe active (g):
Gluconat de calciu - 32,82;
Glicerofosfat de calciu - 8,13;
Clorură de magneziu - 4,18.
Excipienți: acid boric, apă pentru preparate injectabile

3. PROPRIETĂȚI FARMACOLOGICE
Codul de clasificare ATCvet: QA12A Preparate veterinare cu conținut de calciu. 
Gluconatul de calciu reduce permeabilitatea membranelor celulare și a pereților vasculari, manifestă acțiune antialergică, antiexudativă și antiinflamatorie, stimulează sistemul cardiovascular, tonifică diviziunea simpatică a sistemului nervos autonom, participă la procesele de coagulare a sângelui, compensează deficitul de calciu în cazul scăderii nivelului de calciu în sânge, stimulează procesele metabolice în organism. Ionii de calciu sunt necesari pentru menținerea funcției normale a sistemului nervos și contribuie la contracția fibrelor musculare.
Glicerofosfatul de calciu este o sursă de fosfor, care face parte din structura acizilor nucleici, fosfoproteinelor și a multor coenzime, a compușilor macroenergici, participă în metabolismul proteic, lipidic, glucidic, mineral, este unul dintre principalele elemente structurale ale organismului.
Clorura de magneziu – sursă de magneziu, care este principalul cation al mediului intracelular, participă la metabolismul intermediar în calitate activator al enzimelor ciclului Krebs și al acizilor nucleici, în mitocondriile celulelor ionii de magneziu activează procesele de fosforilare oxidativă. În mușchi asigură legarea proteinelor – actinei și miozinei, necesară pentru contracțiile musculare. Magneziul manifestă acțiune asupra funcțiilor sistemului nervos central. Prin activarea colinesterazei, magneziul accelerează descompunerea acetilcolinei și astfel relaxează mușchii.

4. INDICAȚII TERAPEUTICE 
Preparatul se administrează animalelor în tratamentul hipocalcemiei și a formei sale clinice – pareză puerperală, în tratamentul rahitismului, osteodistrofiei, hipofosfatemiei puerperale, bolilor alergice, hipomagnezemiei (tetanie de iarbă), proceselor inflamatorii exudative, hemoragiilor și a diatezei hemoragice, paraplegiei pre- și postpartum, subinvoluției uterine.

5. POSOLOGIE PENTRU FIECARE SPECIE, METODA, MODUL DE ADMINISTRARE ȘI DOZA PRESCRISĂ
Intravenos, intramuscular sau subcutanat în următoarele doze: 
bovine - 80-150 ml; 
cabaline - 80-100 ml (intravenos); 
ovine, caprine, suine - 15-25 ml; 
purcei - 2-3 ml (intramuscular, subcutanat). 
În caz de necesitate, tratamentul poate fi repetat după 24 de ore. 

6. CONTRAINDICAȚII: 
   Hipersensibilitate la componentele preparatului. Hipercalcemie, insuficiență renală, excitabilitate nervoasă excesivă, fibrilație ventriculară.
                                                                                                                                          7. REACȚII ADVERSE: Lipsesc
8. PRECAUȚII: 
La bovine preparatul nu trebuie administrat mai mult de 50 ml în acelaşi loc de injectare subcutanată și nu mai mult de 25 ml în acelaşi loc de injectare intramusculară. La caprine și ovine nu trebuie administrat mai mult de 15 ml în acelaşi loc de injectare intramusculară. A se utiliza cu precauție la animalele cu boli cardiace și renale. Pe cale intravenoasă preparatul se administrează lent întru evitarea aritmiei și a stopului cardiac. Administrarea concomitentă a preparatelor de calciu și vitamina D poate determina hipercalcemie.

9. SPECII ȚINTĂ: Bovine, caprine, ovine, suine, cabaline.

10.  PERIOADA DE AȘTEPTARE
Carnea și laptele animalelor, cărora li s-a administrat preparatul, pot fi utilizate pentru consumul uman fără restricții.

11. PRECAUȚII SPECIALE PENTRU DEPOZITARE 
A se păstra la loc uscat, întunecat, inaccesibil copiilor, la o temperatură de la 5 până la 25°C. A se păstra separat de alimente, băuturi și hrana animalelor. 


12. PRECAUȚII SPECIALE PENTRU ELIMINAREA MEDICAMENTULUI DE UZ VETERINAR NEUTILIZAT SAU A DEȘEURILOR PROVENITE DE LA MEDICAMENTUL DE UZ VETERINAR
Orice produs medicinal veterinar neutilizat sau deşeu provenit din utilizarea unor astfel de produse trebuie eliminate în conformitate cu cerinţele locale. Solicitaţi medicului veterinar informaţii referitoare la modalitatea de eliminare a medicamentelor care nu mai sunt necesare. Aceste măsuri contribuie la protecţia mediului.

NUMAI PENTRU UZ VETERINAR



https://agroolkar.com.ua/ru/production/kalfostar/

